phoneee/thai-legal-corpus huggingface dataset:
ประกาศคณะกรรมการการนิคมอุตสาหกรรมแห่งประเทศไทยประกาศคณะกรรมการการนิคมอุตสาหกรรมแห่งประเทศไทยเรื่องการยุบเขตอุตสาหกรรมทั่วไป นิคมอุตสาหกรรม วี.อาร์.เอ็ม. ราชบุรี[๑] ตามที่ได้มีประกาศคณะกรรมการการนิคมอุตสาหกรรมแห่งประเทศไทยเรื่อง การจัดตั้งเขตอุตสาหกรรมทั่วไป นิคมอุตสาหกรรม วี.อาร์.เอ็ม. ราชบุรี ลงวันที่๓ ตุลาคม พ.ศ. ๒๕๕๐ กำหนดให้พื้นที่ ตำบลรางบัว อำเภอจอมบึง จังหวัดราชบุรีเป็นเขตอุตสาหกรรมทั่วไป ตามมาตรา ๓๖ (๑) แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ นั้นโดยที่นิคมอุตสาหกรรมวี.อาร์.เอ็ม. ราชบุรี ที่จัดตั้งขึ้นตามประกาศดังกล่าวข้างต้นได้มีปัญหาและอุปสรรคในการดำเนินโครงการให้สำเร็จตามวัตถุประสงค์ของสัญญาร่วมดำเนินงานโครงการนิคมอุตสาหกรรมวี.อาร์.เอ็ม. ราชบุรี ระหว่างการนิคมอุตสาหกรรมแห่งประเทศไทยกับภาคเอกชนผู้ร่วมดำเนินงาน อันเนื่องมาจากพื้นที่โครงการทับซ้อนกับเขตดำเนินการของสำนักงานการปฏิรูปที่ดินเพื่อเกษตรกรรมทำให้ไม่สามารถพัฒนาพื้นที่โครงการเป็นนิคมอุตสาหกรรมต่อไปได้ จึงสมควรยุติการดำเนินโครงการดังกล่าวซึ่งคณะกรรมการการนิคมอุตสาหกรรมแห่งประเทศไทย ในการประชุมครั้งที่ ๑๐/๒๕๕๘เมื่อวันที่ ๑๑ พฤศจิกายน พ.ศ. ๒๕๕๘ ได้มีมติเห็นชอบการยุติสัญญาร่วมดำเนินงานโครงการนิคมอุตสาหกรรมวี.อาร์.เอ็ม. ราชบุรีโดยให้มีผลตั้งแต่วันที่คณะกรรมการการนิคมอุตสาหกรรมแห่งประเทศไทย มีมติเห็นชอบและให้ยุบเขตอุตสาหกรรมทั่วไป นิคมอุตสาหกรรม วี.อาร์.เอ็ม. ราชบุรีตามที่การนิคมอุตสาหกรรมแห่งประเทศไทยเสนอแล้วอาศัยอำนาจตามความในมาตรา๓๖ วรรคสอง แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐ และข้อ ๔ วรรคสอง ของกฎกระทรวงกำหนดหลักเกณฑ์ วิธีการ และเงื่อนไขในการจัดตั้งนิคมอุตสาหกรรมพ.ศ. ๒๕๔๘ จึงประกาศยุบเขตอุตสาหกรรมทั่วไป นิคมอุตสาหกรรม วี.อาร์.เอ็ม. ราชบุรีโดยให้ยกเลิกแผนที่ท้ายประกาศคณะกรรมการการนิคมอุตสาหกรรมแห่งประเทศไทย เรื่องการจัดตั้งเขตอุตสาหกรรมทั่วไป นิคมอุตสาหกรรม วี.อาร์.เอ็ม. ราชบุรี ลงวันที่ ๓ตุลาคม พ.ศ. ๒๕๕๐ทั้งนี้ตั้งแต่วันที่ ๑๑ พฤศจิกายน พ.ศ. ๒๕๕๘ เป็นต้นไปประกาศ ณ วันที่ ๓๐ธันวาคม พ.ศ. ๒๕๕๘พลเอก วรพงษ์ สง่าเนตรประธานกรรมการการนิคมอุตสาหกรรมแห่งประเทศไทยปริยานุช/จัดทำ๘ กุมภาพันธ์๒๕๕๙ปุณิกา/ตรวจ๘ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๓๐ ง/หน้า ๒๒/๒ กุมภาพันธ์ ๒๕๕๙
ประกาศกระทรวงอุตสาหกรรมฉบับที่ 5304 (พ.ศ. 2562)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมอุปกรณ์ควบคุมหลอดเล่ม 2 (7) คุณลักษณะที่ต้องการเฉพาะสําหรับอุปกรณ์ควบคุมอิเล็กทรอนิกส์ที่ใช้แบตเตอรี่เป็นแหล่งจ่ายสําหรับการให้แสงสว่างฉุกเฉิน (ชุดเบ็ดเสร็จ)---------------------------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมอุปกรณ์ควบคุมหลอด เล่ม 2 (7) คุณลักษณะที่ต้องการเฉพาะสําหรับอุปกรณ์ควบคุมอิเล็กทรอนิกส์ที่ใช้แบตเตอรี่เป็นแหล่งจ่ายสําหรับการให้แสงสว่างฉุกเฉิน (ชุดเบ็ดเสร็จ) มาตรฐานเลขที่ มอก. 61347 เล่ม 2 (7) - 2561 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 เมษายน พ.ศ. 2562 สมชาย หาญหิรัญรัฐมนตรีช่วยว่าการกระทรวงอุตสาหกรรม รักษาราชการแทนรัฐมนตรีว่าการกระทรวงอุตสาหกรรม
คำพิพากษาศาลฎีกาที่ 7937/2538หลักกฎหมาย: ความตอนท้ายของ ป.วิ.พ.มาตรา 87 (2)บัญญัติยกเว้นไว้ว่าถ้าศาลเห็นว่าเพื่อประโยชน์แห่งความยุติธรรมจำเป็นจะต้องสืบพยานหลักฐานอันสำคัญซึ่งเกี่ยวกับประเด็นข้อสำคัญในคดี โดยฝ่าฝืนต่อบทบัญญัติของอนุมาตรานี้ ก็ให้ศาลมีอำนาจรับฟังพยานหลักฐานเช่นว่านั้นได้ คดีอาญาเรื่องนี้ โจทก์ยื่นบัญชีระบุพยานตามกำหนดเวลาตาม ป.วิ.พ.มาตรา 88 แล้ว เพียงแต่ขาดสำเนาเพื่อส่งแก่จำเลยจำเลยมีโอกาสไปขอตรวจดูบัญชีระบุพยานที่ยื่นไว้ต่อศาลได้อยู่แล้ว ทั้งในการสืบพยานโจทก์ทุกปาก จำเลยได้ถามค้านพยานจำเลยไม่เสียเปรียบและไม่ได้รับความเสียหายโจทก์ไม่ได้ประสงค์จะเอาปรียบในทางคดี เพื่อประโยชน์แห่งความยุติธรรมจึงรับฟังพยานหลักฐานที่โจทก์นำสืบมาได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 7937/2538พนักงานอัยการประจำศาลจังหวัดภูเขียวโจทก์นายคำปั่น วิชาโคตรจำเลย ป.วิ.พ. ม. 87 (2), ม. 88 วรรคสอง, ม. 90 ป.วิ.อ. ม. 15ความตอนท้ายของ ป.วิ.พ.มาตรา 87 (2)บัญญัติยกเว้นไว้ว่าถ้าศาลเห็นว่าเพื่อประโยชน์แห่งความยุติธรรมจำเป็นจะต้องสืบพยานหลักฐานอันสำคัญซึ่งเกี่ยวกับประเด็นข้อสำคัญในคดี โดยฝ่าฝืนต่อบทบัญญัติของอนุมาตรานี้ ก็ให้ศาลมีอำนาจรับฟังพยานหลักฐานเช่นว่านั้นได้ คดีอาญาเรื่องนี้ โจทก์ยื่นบัญชีระบุพยานตามกำหนดเวลาตาม ป.วิ.พ.มาตรา 88 แล้ว เพียงแต่ขาดสำเนาเพื่อส่งแก่จำเลยจำเลยมีโอกาสไปขอตรวจดูบัญชีระบุพยานที่ยื่นไว้ต่อศาลได้อยู่แล้ว ทั้งในการสืบพยานโจทก์ทุกปาก จำเลยได้ถามค้านพยานจำเลยไม่เสียเปรียบและไม่ได้รับความเสียหายโจทก์ไม่ได้ประสงค์จะเอาปรียบในทางคดี เพื่อประโยชน์แห่งความยุติธรรมจึงรับฟังพยานหลักฐานที่โจทก์นำสืบมาได้(ปรีชา บูรณะไทย-บุญธรรม อยู่พุก-ณรงค์ ตันติเตมิท)ศาลจังหวัดภูเขียว - นายนภดล ลัญฉเวโรจน์ศาลอุทธรณ์ภาค ๑ - นายสถิตย์ อรรถบลยุคลแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 7937/2538พนักงานอัยการประจำศาลจังหวัดภูเขียวโจทก์นายคำปั่น วิชาโคตรจำเลย ป.วิ.พ. ม. 87 (2), ม. 88 วรรคสอง, ม. 90 ป.วิ.อ. ม. 15ความตอนท้ายของ ป.วิ.พ.มาตรา 87 (2)บัญญัติยกเว้นไว้ว่าถ้าศาลเห็นว่าเพื่อประโยชน์แห่งความยุติธรรมจำเป็นจะต้องสืบพยานหลักฐานอันสำคัญซึ่งเกี่ยวกับประเด็นข้อสำคัญในคดี โดยฝ่าฝืนต่อบทบัญญัติของอนุมาตรานี้ ก็ให้ศาลมีอำนาจรับฟังพยานหลักฐานเช่นว่านั้นได้ คดีอาญาเรื่องนี้ โจทก์ยื่นบัญชีระบุพยานตามกำหนดเวลาตาม ป.วิ.พ.มาตรา 88 แล้ว เพียงแต่ขาดสำเนาเพื่อส่งแก่จำเลยจำเลยมีโอกาสไปขอตรวจดูบัญชีระบุพยานที่ยื่นไว้ต่อศาลได้อยู่แล้ว ทั้งในการสืบพยานโจทก์ทุกปาก จำเลยได้ถามค้านพยานจำเลยไม่เสียเปรียบและไม่ได้รับความเสียหายโจทก์ไม่ได้ประสงค์จะเอาปรียบในทางคดี เพื่อประโยชน์แห่งความยุติธรรมจึงรับฟังพยานหลักฐานที่โจทก์นำสืบมาได้(ปรีชา บูรณะไทย-บุญธรรม อยู่พุก-ณรงค์ ตันติเตมิท)ศาลจังหวัดภูเขียว - นายนภดล ลัญฉเวโรจน์ศาลอุทธรณ์ภาค ๑ - นายสถิตย์ อรรถบลยุคลแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการป้องกันและปราบปรามประกาศคณะกรรมการป้องกันและปราบปรามการทุจริตแห่งชาติเรื่องกำหนดแบบสัญญาจัดการหุ้นส่วนหรือหุ้นของรัฐมนตรี[๑] โดยที่ตามพระราชบัญญัติการจัดการหุ้นส่วนและหุ้นของรัฐมนตรีพ.ศ. ๒๕๔๓ กำหนดให้สัญญาจัดการหุ้นส่วนหรือหุ้นของรัฐมนตรีต้องจัดทำตามแบบที่คณะกรรมการป.ป.ช. ประกาศกำหนดอาศัยอำนาจตามความในมาตรา ๑๙ (๑๓) แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตพ.ศ. ๒๕๔๒ และมาตรา ๙ แห่งพระราชบัญญัติการจัดการหุ้นส่วนและหุ้นของรัฐมนตรี พ.ศ.๒๕๔๓ คณะกรรมการ ป.ป.ช. จึงประกาศกำหนดแบบสัญญาจัดการหุ้นส่วนหรือหุ้นของรัฐมนตรีตามแบบท้ายประกาศนี้ทั้งนี้ ตั้งแต่วันที่ ๒๖ ตุลาคม พ.ศ. ๒๕๔๓ประกาศ ณ วันที่ ๒๗ ตุลาคม พ.ศ. ๒๕๔๓โอภาส อรุณินท์ประธานกรรมการ ป.ป.ช.[เอกสารแนบท้าย]๑. สัญญาจัดการหุ้นส่วนหรือหุ้นของรัฐมนตรี(ดูข้อมูลจากภาพกฎหมาย)วิมล/ปรับปรุง๑๓ สิงหาคม ๒๕๕๖วิชพงษ์/ตรวจ๑๕ สิงหาคม ๒๕๕๖[๑] ราชกิจจานุเบกษา เล่ม๑๑๗/ตอนที่ ๙๘ก/หน้า ๓๓/๒ พฤศจิกายน ๒๕๔๓
ประกาศคณะกรรมการอนุญาโตตุลาการประกาศคณะกรรมการอนุญาโตตุลาการเรื่องกำหนดสถานที่ทำการของอนุญาโตตุลาการณสำนักงานคณะกรรมการกำกับและส่งเสริมการประกอบธุรกิจประกันภัย ภาค ๑๒ (สงขลา)พ.ศ. ๒๕๕๙[๑] เพื่อกำหนดสถานที่ทำการและพื้นที่ความรับผิดชอบของอนุญาโตตุลาการ สำนักงานคณะกรรมการกำกับและส่งเสริมการประกอบธุรกิจประกันภัยภาค ๑๒ (สงขลา) อาศัยอำนาจตามความในข้อ ๖ (๑)ของระเบียบสำนักงานคณะกรรมการกำกับและส่งเสริมการประกอบธุรกิจประกันภัย ว่าด้วยอนุญาโตตุลาการพ.ศ. ๒๕๕๑ คณะกรรมการอนุญาโตตุลาการ จึงออกประกาศดังนี้ข้อ๑ ประกาศฉบับนี้เรียกว่า ประกาศคณะกรรมการอนุญาโตตุลาการเรื่อง กำหนดสถานที่ทำการของอนุญาโตตุลาการ ณสำนักงานคณะกรรมการกำกับและส่งเสริมการประกอบธุรกิจประกันภัย ภาค ๑๒ (สงขลา) พ.ศ.๒๕๕๙ข้อ๒ ประกาศนี้ให้ใช้บังคับตั้งแต่วันประกาศเป็นต้นไปข้อ๓ สถานที่ทำการอนุญาโตตุลาการสำนักงานคณะกรรมการกำกับและส่งเสริมการประกอบธุรกิจประกันภัย ภาค ๑๒ จังหวัดสงขลาให้มีที่ทำการอยู่ ณ สำนักงานคณะกรรมการกำกับและส่งเสริมการประกอบธุรกิจประกันภัยภาค ๑๒ จังหวัดสงขลา โดยมีพื้นที่รับผิดชอบ จังหวัดกระบี่ จังหวัดชุมพร จังหวัดตรังจังหวัดนครศรีธรรมราช จังหวัดนราธิวาส จังหวัดปัตตานี จังหวัดพังงา จังหวัดพัทลุง จังหวัดภูเก็ตจังหวัดยะลา จังหวัดระนอง จังหวัดสงขลา จังหวัดสตูล และจังหวัดสุราษฎร์ธานีประกาศ ณ วันที่ ๒๕มีนาคม พ.ศ. ๒๕๕๙สุทธิพล ทวีชัยการเลขาธิการคณะกรรมการกำกับและส่งเสริมการประกอบธุรกิจประกันภัยประธานคณะกรรมการอนุญาโตตุลาการปริยานุช/จัดทำ๑๒ พฤษภาคม๒๕๕๙วริญา/ตรวจ๑๙ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๐๕ ง/หน้า ๑๒/๑๐ พฤษภาคม ๒๕๕๙
กฎกระทรวงกำหนดหน่วยงานของรัฐตามพระราชบัญญัติข้อมูลข่าวสารของราชการ พ.ศ. 2540 พ.ศ. 2568กฎกระทรวง กำหนดหน่วยงานของรัฐตามพระราชบัญญัติข้อมูลข่าวสารของราชการ พ.ศ. ๒๕๔๐ พ.ศ. ๒๕๖๘อาศัยอำนาจตามความในบทนิยามคำว่า "หน่วยงานของรัฐ" ในมาตรา ๔ และมาตรา ๕ วรรคหนึ่ง แห่งพระราชบัญญัติข้อมูลข่าวสารของราชการ พ.ศ. ๒๕๔๐ นายกรัฐมนตรีออกกฎกระทรวงไว้ ดังต่อไปนี้ให้หน่วยงานดังต่อไปนี้เป็นหน่วยงานของรัฐตามพระราชบัญญัติข้อมูลข่าวสารของราชการ พ.ศ. ๒๕๔๐ (๑) องค์การมหาชน (๒) สถาบันอุดมศึกษาของรัฐที่ไม่เป็นส่วนราชการแต่อยู่ในกำกับของรัฐหรือองค์กรปกครองส่วนท้องถิ่น (๓) หน่วยธุรการขององค์การของรัฐที่เป็นอิสระให้ไว้ ณ วันที่ ๑๔ พฤษภาคม พ.ศ. ๒๕๖๘ แพทองธาร ชินวัตร นายกรัฐมนตรีหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่องค์การมหาชน สถาบันอุดมศึกษาของรัฐที่ไม่เป็นส่วนราชการแต่อยู่ในกำกับของรัฐหรือองค์กรปกครองส่วนท้องถิ่น และหน่วยธุรการขององค์การของรัฐที่เป็นอิสระ มีฐานะเป็นหน่วยงานของรัฐประเภทหนึ่ง แต่มิได้เป็นราชการส่วนกลาง ราชการส่วนภูมิภาคราชการส่วนท้องถิ่น รัฐวิสาหกิจ ส่วนราชการสังกัดรัฐสภา ศาลเฉพาะในส่วนที่ไม่เกี่ยวกับการพิจารณาพิพากษาคดี องค์กรควบคุมการประกอบวิชาชีพ หรือหน่วยงานอิสระของรัฐ และเนื่องจากพระราชบัญญัติข้อมูลข่าวสารของราชการ พ.ศ. ๒๕๔๐บัญญัติให้การกำหนดให้หน่วยงานอื่นของรัฐเป็นหน่วยงานของรัฐตามกฎหมายฉบับนี้ต้องออกเป็นกฎกระทรวง ดังนั้น เพื่อให้องค์การมหาชน สถาบันอุดมศึกษาของรัฐที่ไม่เป็นส่วนราชการแต่อยู่ในกำกับของรัฐหรือองค์กรปกครองส่วนท้องถิ่น และหน่วยธุรการขององค์การของรัฐที่เป็นอิสระ เป็นหน่วยงานของรัฐตามพระราชบัญญัตินี้อันจะทำให้ประชาชนมีโอกาสเข้าถึงและรับทราบข้อมูลข่าวสารที่อยู่ในความครอบครองของหน่วยงานของรัฐประเภทดังกล่าว จึงจำเป็นต้องออกกฎกระทรวงนี้
ประกาศกระทรวงมหาดไทยประกาศกระทรวงมหาดไทยเรื่องกำหนดท้องที่ที่ช่างรังวัดเอกชนทำการรังวัดได้[๑] โดยที่กระทรวงมหาดไทยพิจารณาเห็นเป็นการสมควรกำหนดท้องที่ที่ช่างรังวัดเอกชนทำการรังวัดได้เพิ่มขึ้นทั่วราชอาณาจักรอาศัยอำนาจตามความในมาตรา๔ แห่งพระราชบัญญัติช่างรังวัดเอกชน พ.ศ. ๒๕๓๕จึงให้ยกเลิกประกาศกระทรวงมหาดไทย เรื่อง ท้องที่ที่ช่างรังวัดเอกชนทำการรังวัดได้ลงวันที่ ๒๓ ธันวาคม ๒๕๓๕ และกำหนดให้ทุกจังหวัดทั่วราชอาณาจักรเป็นเขตที่ช่างรังวัดเอกชนทำการรังวัดได้ประกาศณ วันที่ ๓ กุมภาพันธ์ ๒๕๓๗เด่น โต๊ะมีนารัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยกฤษดายุทธ/ผู้จัดทำ๒๔เมษายน ๒๕๕๖วิชพงษ์/ผู้ตรวจ๒๙เมษายน ๒๕๕๖[๑] ราชกิจจานุเบกษาเล่ม ๑๑๑/ตอนพิเศษ ๑๐ ง/หน้า ๒๐/๑๑ กุมภาพันธ์ ๒๕๓๗
ประกาศสำนักงานมาตรฐานสินค้าเกษตรและอาหารแห่งชาติประกาศสำนักงานมาตรฐานสินค้าเกษตรและอาหารแห่งชาติเรื่องกำหนดแบบคำขอรับใบอนุญาต และแบบใบอนุญาตเป็นผู้ประกอบการตรวจสอบมาตรฐาน[๑] อาศัยอำนาจตามความในข้อ ๔ ของกฎกระทรวงกำหนดหลักเกณฑ์วิธีการและเงื่อนไขในการขอรับใบอนุญาต และการออกใบอนุญาตเป็นผู้ประกอบการตรวจสอบมาตรฐานพ.ศ. ๒๕๕๓ ออกตามความในพระราชบัญญัติมาตรฐานสินค้าเกษตร พ.ศ. ๒๕๕๑เลขาธิการสำนักงานมาตรฐานสินค้าเกษตรและอาหารแห่งชาติจึงกำหนดแบบคำขอรับใบอนุญาตและแบบใบอนุญาตเป็นผู้ประกอบการตรวจสอบมาตรฐานไว้ดังต่อไปนี้ข้อ ๑ ให้ยกเลิกประกาศสำนักงานมาตรฐานสินค้าเกษตรและอาหารแห่งชาติเรื่อง กำหนดแบบคำขอรับใบอนุญาต และแบบใบอนุญาตเป็นผู้ประกอบการตรวจสอบมาตรฐานประกาศ ณ วันที่ ๑๕ มิถุนายน พ.ศ. ๒๕๕๓ข้อ ๒ ให้ใช้แบบคำขอรับใบอนุญาตและแบบใบอนุญาตเป็นผู้ประกอบการตรวจสอบมาตรฐานตามที่กำหนดไว้ท้ายประกาศนี้ ดังนี้(๑) แบบคำขอรับใบอนุญาตเป็นผู้ประกอบการตรวจสอบมาตรฐาน ตามแบบ มกษ.๑๒(๒) แบบใบอนุญาตเป็นผู้ประกอบการตรวจสอบมาตรฐาน ตามแบบ มกษ. ๑๓ประกาศณ วันที่ ๗ มีนาคม พ.ศ. ๒๕๕๗ศักดิ์ชัยศรีบุญซื่อเลขาธิการสำนักงานมาตรฐานสินค้าเกษตรและอาหารแห่งชาติ[เอกสารแนบท้าย]๑. คำขอรับใบอนุญาตเป็นผู้ประกอบการตรวจสอบมาตรฐานตามพระราชบัญญัติมาตรฐานสินค้าเกษตรพ.ศ. ๒๕๕๑ และที่แก้ไขเพิ่มเติม Application for Permit to Being Performer ofConformity Assessment under the Agricultural Standards Act B.E. 2551(2008) and Its Amendment (แบบ มกษ. ๑๒ TAS Form 12)๒. ใบอนุญาตเป็นผู้ประกอบการตรวจสอบมาตรฐาน(แบบ มกษ ๑๓)(ดูข้อมูลจากภาพกฎหมาย)ปริยานุช/ผู้จัดทำ๑๘ สิงหาคม๒๕๕๗ภีราพร/ผู้ตรวจ๒๗ สิงหาคม๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๔๙ ง/หน้า ๖/๗ สิงหาคม ๒๕๕๗
ระเบียบคณะกรรมการปฏิรูปที่ดินเพื่อเกษตรกรรมระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์วิธีการ และเงื่อนไข ในการโอนและการตกทอดทางมรดกสิทธิการเช่าหรือเช่าซื้อที่ดินในการปฎิรูปที่ดินเพื่อการเกษตรกรรม(ฉบับที่ ๒) พ.ศ. ๒๕๓๖ อาศัยอำนาจตามความในมาตรา ๓๐ วรรค ๖ แห่งพระราชบัญญัติการปฏิรูปที่ดินเพื่อเกษตรกรรมพ.ศ. ๒๕๑๘ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์ วิธีการและเงื่อนไข ในการโอนและการตกทอดทางมรดกสิทธิการเช่าหรือเช่าซื้อที่ดินในการปฎิรูปที่ดินเพื่อการเกษตรกรรม(ฉบับที่๒) พ.ศ. ๒๕๓๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้เพิ่มความต่อไปนี้เป็นบทนิยามคำว่าคู่สมรสระหว่างบทนิยามคำว่าผู้รับมรดกและคำว่า ทายาท ในข้อ ๔ ระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์ วิธีการ และเงื่อนไข ในการโอนและการตกทอดทางมรดกสิทธิการเช่าหรือเช่าซื้อที่ดินในการปฎิรูปที่ดินเพื่อการเกษตรกรรมพ.ศ.๒๕๓๕ ดังนี้คู่สมรส หมายความว่า ชายและหญิงที่อยู่กินด้วยกันฉันสามีภริยาโดยมิได้จดทะเบียนสมรสในขณะยื่นคำขอโอนสิทธิการเช่าซื้อหรือขณะเจ้ามรดกถึงแก่ความตายข้อ ๔ให้ยกเลิกความในมาตรา (๓) ของนิยามคำว่า เครือญาติในข้อ ๔ ของระเบียบคณะกรรมการปฏิรูปที่ดินเพื่อเกษตรกรรมว่าด้วย หลักเกณฑ์วิธีการ และเงื่อนไขในการโอนและการตกทอดทางมรดกการเช่าหรือเช่าซื้อที่ดินในการปฏิรูปที่ดินเพื่อเกษตรกรรมพ.ศ. ๒๕๓๕ และให้ใช้ความ ดังต่อไปนี้แทน(๓) พี่น้องร่วมบิดาหรือร่วมมารดาเดียวกันของเกษตรกรข้อ ๕ให้เพิ่มความต่อไปนี้เป็น (๔) ของนิยามคำว่า เครือญาติ.ในข้อ ๔ ของของระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์ วิธีการ และเงื่อนไข ในการโอนและการตกทอดทางมรดกสิทธิการเช่าหรือเช่าซื้อที่ดินในการปฎิรูปที่ดินเพื่อการเกษตรกรรม พ.ศ. ๒๕๓๕ ดังนี้(๔) หลานของเกษตรกรประกาศณ วันที่ ๑๗ ธันวาคม พ.ศ. ๒๕๓๖สุเทพ เทือกสุบรรณรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงเกษตรและสหกรณ์ประธานกรรมการปฏิรูปที่ดินเพื่อเกษตรกรรมวิภา/ปรับปรุง๕ มิถุนายน๒๕๕๘[๑] ราชกิจจานุเบกษาเล่ม ๑๑๐/ตอน ๒๒๕ พ/หน้า ๕/๒๘ ธันวาคม ๒๕๓๖
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 15/2555เรื่อง หลักเกณฑ์ เงื่อนไข และวิธีการจัดการกองทุน (ฉบับที่ 9)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 19(1) แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้ ข้อ 1 ให้ยกเลิกข้อ 143 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 ข้อ 2 ประกาศนี้ให้ใช้บังคับตั้งแต่วันที่ 1 กรกฎาคม 2555 เป็นต้นไป ประกาศ ณ วันที่ 27 มิถุนายน 2555 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
กฎกระทรวงกฎกระทรวงกำหนดหลักเกณฑ์วิธีการ และเงื่อนไขการตรวจสอบและรับรองมาตรฐานสินค้าเกษตรพ.ศ.๒๕๕๓[๑] อาศัยอำนาจตามความในมาตรา ๕ มาตรา ๒๗ วรรคสองและมาตรา ๓๑ วรรคสอง แห่งพระราชบัญญัติมาตรฐานสินค้าเกษตรพ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ ๑ ผู้ผลิต ผู้ส่งออก และผู้นำเข้าสินค้าเกษตรที่ประสงค์จะขอรับการตรวจสอบเพื่อขอรับใบรับรองมาตรฐานสินค้าเกษตรให้ยื่นคำขอต่อผู้ประกอบการตรวจสอบมาตรฐานตามแบบที่ผู้อำนวยการกำหนดโดยประกาศในราชกิจจานุเบกษาพร้อมด้วยเอกสารหรือหลักฐานตามที่ระบุไว้ในแบบคำขอนั้นข้อ ๒ เมื่อผู้ประกอบการตรวจสอบมาตรฐานได้รับคำขอพร้อมทั้งเอกสารหรือหลักฐานตามข้อ๑ ถูกต้องและครบถ้วนแล้ว ให้ดำเนินการตรวจสอบมาตรฐานสินค้าเกษตรนั้นทันทีเว้นแต่มีผู้ยื่นคำขอหลายรายให้ดำเนินการตรวจสอบตามลำดับที่ยื่นคำขอเพื่อประโยชน์ในการตรวจสอบมาตรฐานสินค้าเกษตรที่นำเข้าผู้ประกอบการตรวจสอบมาตรฐานอาจไปตรวจสอบ ณสถานที่ผลิตสินค้าเกษตรนั้นในต่างประเทศเพื่อตรวจสอบให้เป็นไปตามมาตรฐานได้ในกรณีที่มีการตรวจสอบมาตรฐานสินค้าเกษตรที่นำเข้าตามวรรคสองพนักงานเจ้าหน้าที่อาจไปตรวจประเมินวิธีการตรวจสอบมาตรฐานในต่างประเทศได้ตามหลักเกณฑ์ วิธีการ และเงื่อนไขที่คณะกรรมการกำหนดโดยผู้ประกอบการตรวจสอบมาตรฐานเป็นผู้เสียค่าใช้จ่ายให้แก่พนักงานเจ้าหน้าที่ข้อ ๓ ในกรณีที่สินค้าเกษตรที่ตรวจสอบเป็นไปตามมาตรฐานให้ผู้ประกอบการตรวจสอบมาตรฐานออกใบรับรองสำหรับสินค้าเกษตรนั้นให้นำประกาศคณะกรรมการที่ออกตามมาตรา ๒๘มาใช้บังคับกับการออกใบรับรองสำหรับสินค้าเกษตรตามมาตรฐานทั่วไปโดยอนุโลมให้ไว้ณ วันที่ ๒๑ มิถุนายน พ.ศ. ๒๕๕๓ธีระวงศ์สมุทรรัฐมนตรีว่าการกระทรวงเกษตรและสหกรณ์หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๗ วรรคสอง และมาตรา ๓๑ วรรคสองแห่งพระราชบัญญัติมาตรฐานสินค้าเกษตร พ.ศ. ๒๕๕๑บัญญัติให้การตรวจสอบและรับรองมาตรฐานสำหรับสินค้าเกษตรที่มีกฎกระทรวงกำหนดมาตรฐานบังคับและสินค้าเกษตรที่มีประกาศกำหนดมาตรฐานทั่วไปให้เป็นไปตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๒๐กรกฎาคม ๒๕๕๓นันท์นภัสร์/ตรวจ๒๐กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๔๔ ก/หน้า ๕๑/๑๖ กรกฎาคม ๒๕๕๓
ประกาศกระทรวงการคลังประกาศกระทรวงการคลังเรื่องแต่งตั้งคณะกรรมการเปรียบเทียบตามพระราชบัญญัติกองทุนสำรองเลี้ยงชีพพ.ศ. ๒๕๓๐และพระราชบัญญัติหลักทรัพย์และตลาดหลักทรัพย์พ.ศ. ๒๕๓๕ อาศัยอำนาจตามความในมาตรา ๔๒แห่งพระราชบัญญัติกองทุนสำรองเลี้ยงชีพ พ.ศ. ๒๕๓๐ และมาตรา ๓๑๗ แห่งพระราชบัญญัติหลักทรัพย์และตลาดหลักทรัพย์พ.ศ. ๒๕๓๕ รัฐมนตรีว่าการกระทรวงการคลังจึงมีคำสั่ง ดังต่อไปนี้ข้อ ๑ ให้ยกเลิก(๑) ประกาศกระทรวงการคลัง เรื่องแต่งตั้งคณะกรรมการเปรียบเทียบตามพระราชบัญญัติกองทุนสำรองเลี้ยงชีพ พ.ศ. ๒๕๓๐ลงวันที่ ๒๒ มกราคม ๒๕๓๑(๒) ประกาศกระทรวงการคลัง เรื่องแต่งตั้งคณะกรรมการเปรียบเทียบตามพระราชบัญญัติหลักทรัพย์และตลาดหลักทรัพย์ พ.ศ.๒๕๓๕ ลงวันที่ ๒๖ พฤษภาคม ๒๕๔๓ข้อ ๒ให้แต่งตั้งบุคคลต่อไปนี้เป็นคณะกรรมการมีอำนาจเปรียบเทียบความผิดตามที่ระบุในมาตรา๔๒ แห่งพระราชบัญญัติกองทุนสำรองเลี้ยงชีพ พ.ศ. ๒๕๓๐ และความผิดตามที่ระบุในมาตรา๓๑๗ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕(๑) ผู้บัญชาการตำรวจแห่งชาติหรือรองผู้บัญชาการตำรวจแห่งชาติที่ผู้บัญชาการตำรวจแห่งชาติมอบหมายในกรณีที่ผู้บัญชาการตำรวจแห่งชาติไม่สามารถมาปฏิบัติหน้าที่เป็นกรรมการได้(๒)[๑]ผู้อำนวยการสำนักงานเศรษฐกิจการคลัง กระทรวงการคลังหรือรองผู้อำนวยการสำนักงานเศรษฐกิจการคลัง ผู้อำนวยการสำนักหรือผู้เชี่ยวชาญเฉพาะในสังกัดสำนักงานเศรษฐกิจการคลังที่ผู้อำนวยการสำนักงานเศรษฐกิจการคลังมอบหมายในกรณีที่ผู้อำนวยการสำนักงานเศรษฐกิจการคลังไม่สามารถมาปฏิบัติหน้าที่เป็นกรรมการได้(๓)ผู้ช่วยผู้ว่าการธนาคารแห่งประเทศไทยที่ผู้ว่าการธนาคารแห่งประเทศไทยมอบหมายหรือผู้อำนวยการฝ่ายที่ผู้ว่าการธนาคารแห่งประเทศไทยมอบหมายในกรณีที่ผู้ช่วยผู้ว่าการธนาคารแห่งประเทศไทยไม่สามารถมาปฏิบัติหน้าที่เป็นกรรมการได้ข้อ ๓[๒]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๐ กรกฎาคม พ.ศ. ๒๕๔๓ธารินทร์ นิมมานเหมินท์รัฐมนตรีว่าการกระทรวงการคลังประกาศกระทรวงการคลังเรื่อง แต่งตั้งคณะกรรมการเปรียบเทียบตามพระราชบัญญัติกองทุนสำรองเลี้ยงชีพ พ.ศ.๒๕๓๐ และพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ (ฉบับที่ ๒) พ.ศ.๒๕๕๐[๓]ปรียนันท์/พิมพ์สุนันทา/จัดทำ๒๓ พฤศจิกายน ๒๕๕๐จุฑามาศ/ปรับปรุง๒๙ มีนาคม ๒๕๕๙[๑] ข้อ ๒ (๒)แก้ไขเพิ่มเติมโดยประกาศกระทรวงการคลัง เรื่องแต่งตั้งคณะกรรมการเปรียบเทียบตามพระราชบัญญัติกองทุนสำรองเลี้ยงชีพ พ.ศ. ๒๕๓๐ และพระราชบัญญัติหลักทรัพย์และตลาดหลักทรัพย์พ.ศ. ๒๕๓๕ (ฉบับที่ ๒) พ.ศ. ๒๕๕๐[๒] ราชกิจจานุเบกษาเล่ม ๑๑๗/ตอนพิเศษ ๗๑ ง/หน้า ๒/๑๙ กรกฎาคม ๒๕๔๓[๓] ราชกิจจานุเบกษาเล่ม ๑๒๔/ตอนพิเศษ ๑๕ ง/หน้า ๔/๗ กุมภาพันธ์ ๒๕๕๐
คำพิพากษาศาลฎีกาที่ 1013/2487หลักกฎหมาย: คำให้การในคดีอาญาไม่จำต้องกล่าวแก้ข้ออ้างของโจทก์ทุกข้ออย่างคดีแพ่ง โจทก์ฟ้องว่าจำเลยตัดฟันไม้เวลากลางวัน จำเลยให้การว่าตัดฟันไม้จริง แต่เป็นไม้ของจำเลย พยานโจทก์ขัดกันในเรื่องเวลาทำผิด แต่พอฟังได้ว่าทำผิดเวลากลางคืนต้องยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1013/2487อัยการบุรีรัมย์โจทก์นายพัง สีประโคมจำเลย พ.ร.บ.ป่าไม้ พ.ศ.2484 ม. 11, ม. 73, ม. 74 ป.วิ.อ. ม. 172, ม. 192 ป.วิ.พ. ม. 179คำให้การในคดีอาญาไม่จำต้องกล่าวแก้ข้ออ้างของโจทก์ทุกข้ออย่างคดีแพ่ง โจทก์ฟ้องว่าจำเลยตัดฟันไม้เวลากลางวัน จำเลยให้การว่าตัดฟันไม้จริง แต่เป็นไม้ของจำเลย พยานโจทก์ขัดกันในเรื่องเวลาทำผิด แต่พอฟังได้ว่าทำผิดเวลากลางคืนต้องยกฟ้อง(ชม จามรมาน-ธ.บุณยะปานะ-อ. นิติพน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1013/2487อัยการบุรีรัมย์โจทก์นายพัง สีประโคมจำเลย พ.ร.บ.ป่าไม้ พ.ศ.2484 ม. 11, ม. 73, ม. 74 ป.วิ.อ. ม. 172, ม. 192 ป.วิ.พ. ม. 179คำให้การในคดีอาญาไม่จำต้องกล่าวแก้ข้ออ้างของโจทก์ทุกข้ออย่างคดีแพ่ง โจทก์ฟ้องว่าจำเลยตัดฟันไม้เวลากลางวัน จำเลยให้การว่าตัดฟันไม้จริง แต่เป็นไม้ของจำเลย พยานโจทก์ขัดกันในเรื่องเวลาทำผิด แต่พอฟังได้ว่าทำผิดเวลากลางคืนต้องยกฟ้อง(ชม จามรมาน-ธ.บุณยะปานะ-อ. นิติพน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 2535/2522หลักกฎหมาย: ที่ดินและบ้านพิพาทสินสมรสสามีจดทะเบียนโอนขายแก่โจทก์ก่อนใช้บรรพ 5 ที่แก้ไขใหม่ ภริยาไม่มีส่วนร่วมเป็นเจ้าของกรรมสิทธิ์ในฐานะที่เป็นสินสมรสต่อไป จึงไม่มีสิทธิที่จะอยู่ในที่ดินและบ้านพิพาท กรณีต้องบังคับตามบรรพ 5 เดิม ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 2535/2522นางมาลีรัตน์ อิงคะกุลโจทก์นางสายใจ สำเภาเงินจำเลย ป.พ.พ. ม. 1473 เดิม พ.ร.บ.ให้ใช้บทบัญญัติบรรพ 5 แห่งประมวลกฎหมายแพ่งและพาณิชย์ พ.ศ.2477 ที่ดินและบ้านพิพาทสินสมรสสามีจดทะเบียนโอนขายแก่โจทก์ก่อนใช้บรรพ 5 ที่แก้ไขใหม่ ภริยาไม่มีส่วนร่วมเป็นเจ้าของกรรมสิทธิ์ในฐานะที่เป็นสินสมรสต่อไป จึงไม่มีสิทธิที่จะอยู่ในที่ดินและบ้านพิพาท กรณีต้องบังคับตามบรรพ 5 เดิม(แต่ง ทองภักดี-สมชัย ทรัพยวณิช-เฟื่องขจิต รัศมิภูติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 2535/2522นางมาลีรัตน์ อิงคะกุลโจทก์นางสายใจ สำเภาเงินจำเลย ป.พ.พ. ม. 1473 เดิม พ.ร.บ.ให้ใช้บทบัญญัติบรรพ 5 แห่งประมวลกฎหมายแพ่งและพาณิชย์ พ.ศ.2477 ที่ดินและบ้านพิพาทสินสมรสสามีจดทะเบียนโอนขายแก่โจทก์ก่อนใช้บรรพ 5 ที่แก้ไขใหม่ ภริยาไม่มีส่วนร่วมเป็นเจ้าของกรรมสิทธิ์ในฐานะที่เป็นสินสมรสต่อไป จึงไม่มีสิทธิที่จะอยู่ในที่ดินและบ้านพิพาท กรณีต้องบังคับตามบรรพ 5 เดิม(แต่ง ทองภักดี-สมชัย ทรัพยวณิช-เฟื่องขจิต รัศมิภูติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สย. 21/2550เรื่อง แบบคําขออนุญาตเสนอขายตราสารหนี้ที่ออกใหม่ และการรายงานต่าง ๆ (ฉบับที่ 2) อาศัยอํานาจตามความในข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กย. 31/2549 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ ลงวันที่ 15 พฤศจิกายน พ.ศ. 2549 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ 1 ให้ยกเลิกความใน 1.2 ของ 1. ลักษณะการขออนุญาต ในส่วนที่ 2 การขออนุญาตเสนอขายหุ้นกู้ในกรณีจํากัด หรือการขออนุญาตเสนอขายเฉพาะตั๋วเงินระยะสั้น และ/หรือ หุ้นกู้ระยะสั้นที่ไม่ใช่หุ้นกู้แปลงสภาพ ของแบบ 35-2-1 ท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สย. 42/2549 เรื่อง แบบคําขออนุญาตเสนอขายตราสารหนี้ที่ออกใหม่ และการรายงานต่าง ๆ ลงวันที่ 20 ธันวาคม พ.ศ. 2549 และให้ใช้ความต่อไปนี้แทน "❑ 1.2 เสนอขายเฉพาะตั๋วเงินระยะสั้น และ/หรือ หุ้นกู้ระยะสั้นที่ไม่ใช่หุ้นกู้แปลงสภาพ ในระหว่างระยะเวลาที่ได้รับอนุญาต ❑ ประสงค์จะจํากัดมูลค่าการเสนอขาย ระบุมูลค่าตามคําขออนุญาต(มูลค่าที่จะได้รับอนุญาตต้องเป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สย. 20/2550 เรื่อง การกําหนดมูลค่าและระยะเวลาการเสนอขายหุ้นกู้ระยะสั้นหรือตั๋วเงินระยะสั้น ลงวันที่ 14 สิงหาคม พ.ศ. 2550 ) ❑ ไม่ประสงค์จะจํากัดมูลค่าการเสนอขาย"